User:Pakavota/Die Ärzte

Die Ärzte (Gydytojai, [diː ˈʔeːɐ̯tstə]) yra viena žinomiausių vokiečių punk roko grupių. Grupę sudaro gitaristas Farin Urlaub, būgnininkas Bela B. ir bosistas Rodrigo González. Kiekvienas iš jų yra grupės dainų autorius ir atlikėjas.

Istorija
Grupė Die Ärzte buvo įkurta 1982 metais. Tuo metu ją sudarė Jan Vetter (kitaip Farin Urlaub, posakio "Fahr in Urlaub", reiškiančio "Vykti atostogų", kalambūras), Dirk Felsenheimer (kitaip Bela B.) ir bosistas Hans Runge (kitaip Sahnie). Bela ir Farin prieš įkurdami Die Ärzte kartu grojo punk grupėje, pavadinimu Soilent Grün. 1982 metais jai iširus, Bela ir Farin įkurti naują grupę. Pirmaisiais dvejais grupės egzistavimo metais Die Ärzte daugiausiai grojo savo gimtojo miesto Berlyno klubuose. 1983 metais jie laimėjo roko konkursą Berlyne ir laimėtus pinigus panaudojo savo debiutinio įrašo, pavadinto "Uns geht's prima..." ("Mums sekasi puikiai...") išleidimui. Netrukus jie buvo pastebėti įrašų kompanijos Columbia Records, kuri 1984 metais išleido grupės Die Ärzte pirmąją plokštelę pavadinimu "Debil", o po metų ir atrąją, pavadintą "Im Schatten der Ärzte" ("Gydytojų šešėlyje"). Išleidus antrąjį albumą dėl vidinių nesutarimų grupę paliko Sahnie. Jį trečiajame albume pakeitė prodiuseris Miscki Meuser. Vėliau Hagen Liebing grojo bosine gitara, kol grupė išsiskyrė. Visgi jis nebuvo oficialus grupės narys.